b'\n_START_ARTICLE_\nAmbergas\n_START_SECTION_\nIstorija\n_START_PARAGRAPH_\nAmenbergo vardu pirm\xc4\x85 kart\xc4\x85 pamin\xc4\x97tas 1034 m. Viduram\xc5\xbeiais jis tapo svarbiu prekybos centru, nes eksportavo gele\xc5\xbeies r\xc5\xabd\xc4\x85 ir jos gaminius. 1269 m. kartu su Bambergu tapo Bavarij\xc4\x85 vald\xc5\xbeiusi\xc5\xb3 Vitelsbach\xc5\xb3 valda._NEWLINE_1329 m. miestas atiteko Vitelsbach\xc5\xb3 at\xc5\xa1akai ir nebepriklaus\xc4\x97 Bavarijai. Nors geografi\xc5\xa1kai miestas priklaus\xc4\x97 kataliki\xc5\xa1kai Bavarijai, jame paplito protestantizmas. Ambergo valdov\xc5\xb3 bandymai jame platinti kalvinizm\xc4\x85 nesusilauk\xc4\x97 gyventoj\xc5\xb3 palankumo._NEWLINE_1628 m. Ambergas v\xc4\x97l atiteko Bavarijai. Gyventojai tur\xc4\x97jo priimti katalikyb\xc4\x99 arba palikti miest\xc4\x85. Daug \xc5\xa1eim\xc5\xb3 persik\xc4\x97l\xc4\x97 \xc4\xaf R\xc4\x97gensburg\xc4\x85 ir Niurnberg\xc4\x85._NEWLINE_1796 m. rugpj\xc5\xab\xc4\x8dio 24 d. netoli Ambergo 40 t\xc5\xabkst. austr\xc5\xb3, vedami Karlo Liudviko, sumu\xc5\xa1\xc4\x97 35 t\xc5\xabkst. pranc\xc5\xabz\xc5\xb3, vadovaujam\xc5\xb3 Jean-Baptiste Jourdan._NEWLINE_Po Antrojo pasaulinio karo Amberge buvo amerikie\xc4\x8di\xc5\xb3 armijos postas Pond Barracks, kuris minimas I.F.Stone knygoje \xe2\x80\x9ePo\xc5\xbeemiu \xc4\xaf Palestin\xc4\x85\xe2\x80\x9c. Postas buvo u\xc5\xbedarytas 1992 m., jo pastatus vietin\xc4\x97 bendruomen\xc4\x97 panaudojo socialiniams b\xc5\xabstams.'